***ՀԻՄՆԱՎՈՐՈՒՄ  
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՄԱՐՏՈՒՆԻ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՓԵՏՐՎԱՐԻ 11-Ի N55-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՄԱՐՏՈՒՆԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ***

Համայնքի ավագանու խմբակցությունների գործունեության ապահովումն իրականացնելու նպատակով անհրաժեշտություն է առաջացել ընդունել «Հայաստանի Հանրապետության Գեղարքունիքի մարզի Մարտունի համայնքի ավագանու 2021 թվականի փետրվարի 11-ի N55-Ա որոշման մեջ փոփոխություն կատարելու մասին» Մարտունի համայնքի ավագանու որոշման նախագիծը: Որոշման նախագծով նախատեսվում է փոփոխել վերը նշված որոշմամբ հաստատված հավելված 2-ը և շարադրել նոր խմբագրությամբ: Նախատեսվում է հաստիքացուցակում ավելացնել ավագանու խմբակցության գործավարի 4 և ավագանու խմբակցության փորձագետի 5 հաստիքային միավորներ՝ յուրաքանչյուր հաստիքային միավորի համար դրույքաչափը սահմանելով 104000-ական դրամ: Նշված հաստիքային միավորների ավելացման հետ կապված համայնքի բյուջեի ծախսային մասում փոփոխություններ չկատարելու նպատակով առաջարկվում է նվազեցնել համայնքի ղեկավարի օգնականների և խորհրդականների պաշտոնային դրույքաչափերը՝ օգնականի 380000 դրամ դրույքաչափը դարձնել 308000 դրամ, իսկ խորհրդականի 400000 դրամ դրույքաչափը՝ 321000 դրամ:

Որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

Որոշման նախագծի ընդունման առնչությամբ Մարտունի համայնքի բյուջեի եկամտային և ծախսային մասերում փոփոխություններ չեն նախատեսվում։

**ՀԱՄԱՅՆՔԻ ՂԵԿԱՎԱՐ՝ ՀՈՎՀԱՆՆԵՍ ՀՈՎԵՅԱՆ**